বিপ্লব কুমার দেব (জন্ম: ২৫ নভেম্বর ১৯৭১) একজন ভারতীয় রাজনীতিবিদ, যিনি ২০২২ সাল থেকে ত্রিপুরার রাজ্যসভার সদস্য হিসেবে দায়িত্ব পালন করছেন। তিনি ২০১৮ থেকে ২০২২ সাল পর্যন্ত ত্রিপুরার ১০তম মুখ্যমন্ত্রী হিসেবেও দায়িত্ব পালন করেছেন । ২০১৮ থেকে ২০২২ সাল পর্যন্ত বনমালিপুর নির্বাচনী এলাকা থেকে বিধানসভার সদস্য ছিলেন। তিনি ২০১৬ থেকে ২০১৮ পর্যন্ত ভারতীয় জনতা পার্টি, ত্রিপুরা শাখার সভাপতিও ছিলেন। ২০২৪ সালের ১৮তম লোকসভা নির্বাচনে তিনি পশ্চিম ত্রিপুরা আসন থেকে নির্বাচিত হন।  প্রাথমিক জীবন বিপ্লব কুমার দেব ১৯৭১ সালের ২৫ নভেম্বর ত্রিপুরার গোমতী জেলার উদয়পুরের রাজধর নগর গ্রামে জন্মগ্রহণ করেন। তার পিতা-মাতা জন্মের পূর্বে ১৯৭১ সালে মুক্তিযুদ্ধের সময় পূর্ব পাকিস্তানের কুমিল্লা জেলা থেকে শরণার্থী হিসেবে ভারতে চলে এসেছিলেন। ১৯৬৭ সালের ২৭ জুন থেকে তাঁর বাবা ভারতের নাগরিক। তিনি শৈশব ও বিদ্যালয়ের দিনগুলো ত্রিপুরায় অতিবাহিত করেন এবং নয়াদিল্লিতে স্থানান্তরিত হওয়ার পূর্বে ত্রিপুরা বিশ্ববিদ্যালয় থেকে স্নাতক সম্পন্ন করেন। ১৫ বছর পর তিনি আবার ত্রিপুরায় ফিরে আসেন।   রাজনৈতিক জীবন  বিপ্লব দেব ২০১৭ সালের জানুয়ারিতে বিজেপির ত্রিপুরা রাজ্য শাখার দীর্ঘমেয়াদী রাজ্য সভাপতি সুধীন্দ্র দাসগুপ্তের স্থলাভিষিক্ত হন। ২০১৮ সালের ত্রিপুরা বিধানসভা নির্বাচনের জন্য প্রচারণা চালিয়ে দেব তার রাজনৈতিক জীবন শুরু করেছিলেন। তিনি ত্রিপুরা উপজাতি অঞ্চল স্বায়ত্তশাসিত জেলা পরিষদ থেকে তার প্রচারণা শুরু করেন, যা তৎকালীন শাসক সি.পি.আই (এম) এর ভিটে মাটি বলে মনে করা হতো।  ২০১৭ সালে ৮ই আগস্ট বিপ্লব দেব দীর্ঘ বাম বিরোধী নেতা সুদীপ রায় বর্মনের নেতৃত্বে ভারতীয় জাতীয় কংগ্রেসের বিধায়কদের যারা ২০১৩ ত্রিপুরা বিধানসভা নির্বাচনের পর তৃণমূল কংগ্রেসে যোগদান করেছিলেন তাদের দলত্যাগ করিয়ে বিজেপি দলে যোগদান করাতে অগ্রনী ভূমিকা পালন করেছিলেন। দেব ২০১৮ সালের বিধানসভা নির্বাচনে স্থানীয় বিজেপি দলকে নেতৃত্ব দেন এবং একটানা ২৫ বছরের বামফ্রন্ট শাসনের অবসান ঘটিয়ে অফিসের দায়িত্ব অর্জনের চেষ্টা করেন।  ২০২৪ সালের ১৮তম লোকসভা নির্বাচনে তিনি পশ্চিম ত্রিপুরা আসন থেকে নির্বাচিত হন।   মুখ্যমন্ত্রী  দেব আগরতলার বনমালিপুর নির্বাচনী এলাকা থেকে নির্বাচনে প্রতিদ্বন্দ্বিতা করেন এবং ৯,৫৪৯ ভোটের ব্যবধানে জয়ী হন, যা ভারতীয় জাতীয় কংগ্রেসের বিধায়ক গোপাল চন্দ্র রায়ের হাতে ছিল । দেব ত্রিপুরার নির্বাচনী প্রচারে নেতৃত্ব দেন এবং ত্রিপুরার সম্ভাব্য ৬০টি আসনের মধ্যে তার সহযোগী আদিবাসী পিপলস ফ্রন্ট অফ ত্রিপুরার সাথে ৪৪টি আসন জিতে ২৫ বছর পর বামফ্রন্টকে পরাজিত করেন।  দেব যুব কর্মসংস্থানের সুযোগের বিষয়ে প্রচারণা চালান, যা তিনি ত্রিপুরার মুখ্যমন্ত্রী নির্বাচিত হলে উন্নতি করার প্রতিশ্রুতি দিয়েছিলেন । তিনি ত্রিপুরার কর্মচারীদের প্রতিশ্রুতি দিয়েছিলেন যে তিনি নির্বাচিত হলেই তিনি ৭ম বেতন কমিশন বাস্তবায়ন করবেন। দেব ত্রিপুরায় দলের পক্ষে প্রচারের জন্য সারা ভারত থেকে বিজেপির প্রধান মন্ত্রীদের নিয়ে আসেন।  তিনি ২০১৮ সালের ৯ মার্চ ত্রিপুরার ১০ম মুখ্যমন্ত্রী হিসাবে শপথ নেন এবং ২০২২ সালের ১৪ মে এ পদ থেকে পদত্যাগ করেন।   ব্যক্তিগত জীবন  বিপ্লব কুমার দেব সুশ্রী নিতী দেবকে বিয়ে করেন। যার বর্তমান কেন্দ্রীয় প্রতিরক্ষা মন্ত্রী রাজনাথ সিং জির সম্পর্কে ভাতিজীর আত্মীয়তা রয়েছে। তাদের একজন পুত্র এবং একটি কন্যা সন্তান আছে। আরও দেখুন বিপ্লব কুমার দেবের মন্ত্রিসভা ত্রিপুরার মুখ্যমন্ত্রীগণের তালিকা   তথ্যসূত্র   বহিঃসংযোগ     বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রিপুরার মুখ্যমন্ত্রী বিষয়শ্রেণী:আদিনিবাস পূর্ববঙ্গে বিষয়শ্রেণী:গোমতী জেলার ব্যক্তি বিষয়শ্রেণী:ভারতীয় সাম্যবাদ-বিরোধী বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ত্রিপুরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ভারতীয় জনতা পার্টির মুখ্যমন্ত্রী বিষয়শ্রেণী:অষ্টাদশ লোকসভার সদস্য বিষয়শ্রেণী:ত্রিপুরার লোকসভা সদস্য বিষয়শ্রেণী:ত্রিপুরার রাজ্যসভা সদস্য